Ivan Žužek

Ivan Žužek (født 2. september 1924 i Ljubljana i Kongeriket av serbere, kroater og slovenere, død 31. januar 2004 i Soriano nel Cimino i provinsen Viterbo i Italia) var en slovensk katolsk prest tilhørende jesuittordenen, og kanonist.

Liv og virke

Bakgrunn
Ivan Žužek flyktet som ung mann fra det nasjonalsosialistisk okkuperte Slovenia til England, men ble imidlertid tilbakevist til Østeuropa av de britiske myndigheter. På hjemreisen inntrådte han den 1. november 1945 i jesuittordenen i Lonigo i Italia. Der avla han i1947 de første løfter, og studerte filosofi i ordenens studiehus i Gallarate. Deretter absolverte han sitt teologistudium ved Det pavelige universitet Gregoriana i Roma og ditt tertiat i Tathfarnham Castle i Irland.

Prest
Han vekslet over fra den latinske til den bysantinsk-slaviske ritus og ble diakonviet i 1954, og presteviet i 1955.

Det fulgte videreførende studier ved Det pavelige orientalske institutt og deretter atter på  Gregoriana. I 1963 avla han de evige ordensløfter, og i 1964 tok han doktorgrad i Kirkerett. I 1967 ble han professor for kanonisk rett ved Det pavelige orientalske institutt,hvor han fra 1967 til 1973 også var rektor, og underviste der frem til 1996, og igjen fra 1998 og til sin død.

Da Den pavelige kommisjon for revisjonen av Codex Canonum Ecclesiarum Orientalium ble nedsatt i 2973, ble han dens generalsekretær; han ledet arbeidet frem til den nye Codex Canonum Ecclesiarum Orientalium (CCEO) ble presentert, og kommisjonen ble oppløst.  

I begynnelsen av 1991 ble han rådgiver for Pontificium Consilium de Legum Textibus. Han var undersekretær i rådet helt til sin pensjonering derfra i juni 1995. Men også deretter var han rådgiver for rådet og for Kongregasjonen for Østkirkene.

Verker i utvalg 
 Kormčaja kniga. Studies on the chief code of Russian canon law. Rom 1964, .
 med Wilhelm de Vries: I Patriarcati orientali nel primo millennio. Relazioni del Congresso tenutosi al Pontificio Instituto Orientale nei giorni 27–30 Dicembre 1967. Roma 1968, .
 Index Analyticus. Codicis Canonum Ecclesiarum Orientalium. Rom 1992, ISBN 88-7210-288-X.
 Understanding the Eastern Code. Rom 1997, ISBN 88-7210-318-5.

Litteratur
Enciklopedija Slovenije. (2001). Knjiga 15. Ljubljana: Mladinska knjiga.

Referanser

Eksterne lenker 
http://www.nationalcatholicreporter.org/
https://web.archive.org/web/20110903171135/http://www.pontificio-orientale.com/

Slovenske katolske prester
Slovenske jesuitter
Kanonister
Personer fra Ljubljana